இதன் மூலமாக பிரதமரை தலைவராக கொண்ட பாராளுமன்ற நிர்வாக முறைக்கு பதிலாக நிறைவேற்று அதிகாரம் கொண்ட ஜனாதிபதியை தலைவராக கொண்ட அமைச்சரவை நாட்டின் அரசியல் நிர்வாகத்தை பொறுப்பேற்கும் , உருவாகும் இந்த புதிய அரசாங்கத்தினதும் ,அரசினதும் நிறைவேற்று அதிகாரம் கொண்ட தலைவராக அர்தோகான் உருவெடுப்பார் இவரே துருக்கியின் முப்படையை தனது முழு கட்டுப்பாட்டின் கீழ் வைத்திருப்பவராகவும் , நாட்டின் வரவு செலவு திட்டத்தை கட்டுப்படுத்துபவராகவும் நாட்டின் உயர் நீதிமன்ற நீதிபதிகளை நியமிக்கும் அதிகாரம் கொண்டவராகவும் , பாராளுமன்றத்தை கலைக்கும் அதிகாரம் பெற்றவராகவும் , விளங்குவார் , இதேவேளை துருக்கியின் உள்நாட்டு ,வெளிநாட்டு கொள்கை வரைபும் இவரின் செறிவான செல்வாகிற்கு உட்பட்டதாகவே விளங்கும் பாராளுமன்றத்திலும் இவரின் கட்சி மற்றும் கூட்டணி பெரும்பான்மையை பெற்றுக்கொண்டதன் மூலமாக அங்கும் இவரின் செல்வாக்கு செறிவு மிக்கதாகவே இருக்கப்போகிறது , முஸ்தபான கமால் அதாதுர்க் உருவாக்கிய மொடன் துருக்கி 1923 க்கு பின்னர் சந்திக்கப்போகும் அதிகூடிய அதிகாரம் கொண்ட அரச தலைவராக இவர் இருக்கப்போகிறார் என இவர் பெறப்போகும் அதிகூடிய அதிகாரத்துக்கு சாதகமாகவும் ,பாதகமாகவும் கருத்துக்கள் முன்வைக்கப்பட்டுவருகின்றது, ஒரு சாரார் அர்தோகான் துருக்கியை சர்வாதிகாரம் நோக்கி உறுதியாக நகர்த்திச்செல்கிறார் என்று கூற மற்றுமொரு சாரார் இவர் துருக்கியின் அரசியல் ,பொருளாதார ,சமூக மற்றும் பாதுகாப்பு மீதான ”நிச்சயமற்றதன்மையை” வெற்றிகொள்ள போராடிவருகிறார் என கூறுகின்றனர்